# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Octubre 2019.

# metadata.dc.description[].value
Podeu consultar el document del pla estratègic 2019-2022 a: http://hdl.handle.net/2445/139877

# metadata.dc.description.abstract[].value
El Centre de Recursos per a l'aprenentatge i la Investigació (CRAI) de la Universitat de Barcelona us presenta el seu nou Pla Estratègic ITER 2022.

 

ITER 2022 s'ha presentat a tot el el personal del CRAI, el dia 16 d'octubre, al jardí del CRAI Biblioteca d'Economia i Empresa, amb la presència i intervenció de la Vicerectora d'Ordenació Acadèmica i Qualitat, Amelia Díaz. En aquest acte Judit Casals, directora del CRAI, ha fet la presentació de les línies que configuren el Pla i ha ressaltat i agraït la participació del personal del CRAI en la seva elaboració. La intervenció de la vicerectora s'ha centrat en posar de manifest que els objectius del Pla Estratègic del CRAI estan alineats amb l'estratègia institucional, que quedarà plasmada en el Pla Estratègic UB 2030 que s'està elaborant.

 

El Pla consta de cinc línies, les mateixes que el Pla Estratègic anterior i cinc lemes que volen sintetitzar les idees clau:

Línia 1. Serveis: La biblioteca per a les persones
Línia 2. Recursos d’informació i patrimoni bibliogràfic: Conservar el que és únic
Línia 3. Difusió i cooperació: Confia en el CRAI: et podem ajudar
Línia 4. Excel·lència en la gestió: Transparència i rendició de comptes
Línia 5. Organització i persones: Sigues benvingut/da a la comunitat CRAI
 

ITER 2022 s’ha elaborat des de diferents perspectives, analitzant el nostre entorn i elaborant diferents documents de treball, aplicant el model de gestió per processos del CRAI i incorporant les àrees de millora detectades pels avaluadors externs i durant l’avaluació EFQM. Per aconseguir aquesta suma de visions, s’ha comptat amb tot el personal del CRAI i utilitzat diferents metodologies de treball per tal de recollir el màxim d’informació i així poder traçar les línies estratègiques que han de regir el CRAI en el futur més proper.

 

Hem actualitzat també la nostra Carta de Serveis i la missió, la visió i els valors del CRAI.

 

El Pla Estratègic del CRAI ITER 2022 s'ha presentat també en diferents fòrums de la nostra Universitat.

# metadata.dc.rights[].value
cc-by (c) Universitat de Barcelona. CRAI, 2019